tomron87/hebrew-wikipedia-sentences-corpus huggingface dataset:
טורניר "מלכי השלישיות" (2017) - ביחד עם פיט דאן וטרנט סבן
אליפות הזוגות של FCP (פעמיים) - ביחד עם טרנט סבן
אליפות הזוגות של IWS (פעם אחת) - ביחד עם טרנט סבן
אליפות הזוגות של OTT (פעם אחת) - ביחד עם פיט דאן וטרנט סבן
PWI דירג אותו במקום ה-50 מתוך 500 המתאבקים הטובים ביותר לשנת 2017
אליפות הזוגות של Progress (פעמיים) - ביחד עם טרנט סבן
אליפות הזוגות הבריטית הבלתי מעורערת של RPW (פעם אחת) - ביחד עם טרנט סבן
אליפות האריות הבריטית (פעם אחת)
אליפות הזוגות של NXT (פעם אחת) - ביחד עם טרנט סבן
אליפות בריטניה של ה-WWE (פעמיים, האלוף הראשון והאחרון)
אליפות הזוגות של NXT UK (פעם אחת) - ביחד עם טרנט סבן
אלוף הטריפל קראון הראשון של NXT UK
קרב השנה של שנת 2017 - נגד פיט דאן על אליפות בריטניה של ה-WWE באירוע NXT TakeOver: Chicago
טיילר דיאון האניקט היה כדורסלן אמריקאי, ששיחק בעמדת הסמול פורוורד והתאבד בשנת 2018.
קבוצתו האחרונה כשחקן הייתה חימקי מוסקבה אשר במדיה שיחק 4 שנים.
האניקט החל את הקריירה בשנת 2010 באוניברסיטת קליפורניה בלוס אנג'לס ורשם ממוצעים של כ-12 נקודות וכ-2.1 חסימות למשחק.
בשנת 2011, נבחר בבחירה 35 בדראפט ה-NBA, שיחק את משחקו הראשון בליגת ה-NBA בתאריך 31 בדצמבר 2011 וקלע 2 נקודות ב-4 דקות.
בשנת 2012, הצטרף אל קבוצת רינו ביגהורנס מליגת הפיתוח של ה-NBA.
בתאריך 20 בפברואר 2013, עבר בטרייד אל קבוצת יוסטון רוקטס, אך לא רשם הופעות במדי הקבוצה.
בעונת 2013/2014, חתם לעונה בקבוצת עירוני נס ציונה מליגת העל הישראלית.
בעונת 2014/2015, חתם בקבוצת חימקי מוסקבה מהליגה המאוחדת של VTB, שיתף פעולה עם טייריס רייס וזכה עם הקבוצה בגביע היורוקאפ.
בעונת 2016/2017, חתם בקבוצת אנאדולו אפס מהליגה הטורקית.
בעונת 2017/2018, חזר לקדנציה שנייה במדי חימקי מוסקבה.
בתאריך 6 ביולי 2018, התקשרה אמו של האניקט למוקד החירום האמריקאי ודיווחה על התנהגות חשודה של בנה, כאשר הגיעו השוטרים לבדוק את המקרה הם מצאו אותו מתבצר בכניסה לביתו, בשכונת שרמן אוקס, לוס אנג'לס.
על פי פרסומים שונים, האניקט ירה אל עבר השוטרים, אך לטענת אמו הוא נתקף בהלה וירה באוויר.
לאחר מספר שעות של מצור, פרצה יחידת משטרה מיוחדת אל ביתו ומצאה אותו ללא רוח חיים, דו"ח נתיחה שלאחר המוות העלה כי המוות אירע כתוצאה מהתאבדות.
טיילר ראיין ג'ונסון הוא כדורסלן אמריקאי, המשחק בעמדות הקלע והרכז.
ג'ונסון נולד בעיר גרנד פורקס שבדקוטה הצפונית, ובין השנים 2010–2014 למד באוניברסיטת המדינה של קליפורניה בפרזנו ("Fresno State").
ב-4 עונותיו כשחקן קבוצת הכדורסל של האוניברסיטה קלע ג'ונסון 10.6 נקודות בממוצע למשחק.
בעונתו האחרונה הוביל את קלעי קבוצתו עם 15.9 נקודות, ובסיומה נבחר לחמישייה השנייה של העונה במחוז ה-Mountain West ("Second-team All-MWC").
לאחר שלא נלקח על ידי אף קבוצה בדראפט ה-NBA 2014, חתם ג'ונסון על חוזה בלתי-מובטח במיאמי היט, אך נופה מהקבוצה לפני תחילת העונה.
בנובמבר 2014 חתם בקבוצת סו פולס סקייפורס מליגת הפיתוח של ה-NBA, וב-15 משחקיו בקבוצה קלע 18.5 נקודות בממוצע למשחק.
בינואר 2015 חתם ג'ונסון על שני חוזים עוקבים בני 10 ימים במיאמי היט, ולאחר שהרשים עם ממוצע של 7.5 נקודות למשחק (כולל משחק של 18 נקודות), חתם על הארכת חוזה בקבוצה עד סיום עונת .
ב-2 במרץ 2015, כחודש לאחר הארכת החוזה, קלע ג'ונסון 26 נקודות ב-25 דקות כמחליף במשחק מול פיניקס סאנס.
ביולי 2016 חתם ג'ונסון על הצעת חוזה ל-4 עונות בברוקלין נטס, עבור 50 מיליון דולר, וכעבור ארבעה ימים השוו ההיט את ההצעה והשאירו את ג'ונסון במיאמי.
ב-20 בדצמבר 2016 קלע ג'ונסון שיא קריירה של 32 נקודות במשחק שכלל שתי הארכות מול אורלנדו מג'יק.
בכך שבר ג'ונסון את שיא המועדון שקבע וושון לנארד בשנת 1999 לנקודות במשחק עבור שחקן ספסל.
ב-7 בפברואר 2019 הועבר בטרייד לפיניקס סאנס, יחד עם ויין אלינגטון, בתמורה לראיין אנדרסון.
בפברואר 2020, לאחר 44 משחקים בפיניקס, שוחרר ג'ונסון מהקבוצה.
ביוני 2020 חתם על חוזה בברוקלין נטס עד לסיום עונת , ובנובמבר 2020 חתם על הארכת חוזה בברוקלין לעונה נוספת.
ב-22 בדצמבר 2021 חתם לחוזה לעשרה ימים בפילדלפיה 76'.
טיילר קווינסי דורסי הוא כדורסלן אמריקאי-יווני, בגובה 1.96 מטר, שמשחק בעמדת הקלע באולימפיאקוס.
סבתו של דורסי היא ישראלית וכשהיה בגילאי הנוער ניסו נציגי איגוד הכדורסל בישראל לגרום לו לייצג את ישראל, אך הוא העדיף לייצג את יוון, המדינה ממנה הגיעה אמו - ושיחק במדיה באליפות העולם לנוער שנערכה בכרתים בשנת 2015.
לאחר התיכון החל דורסי ללמוד באוניברסיטת אורגון, ושיחק במדי קבוצתה בליגת המכללות.
דורסי קלע 13.4 נקודות כפרשמן ו-14.6 נקודות כסופמור.
בשנת 2017 העפיל עם קבוצתו לפיינל פור של ליגת המכללות.
בשנת 2017 נבחר דורסי בסיבוב השני של דראפט ה-NBA על ידי אטלנטה הוקס, במקום ה-41. לאחר מכן חתם על חוזה לשנתיים.
בנובמבר 2017 שלחה הקבוצה את דורסי לקבוצת הפיתוח של המועדון, קולג' פארק סקייהוקס המשחקת בליגת הפיתוח של ה-NBA.
סך הכל, שיחק דורסי 83 משחקים במדי ההוקס ושיחק בעונה וחצי במועדון 14.8 דקות בממוצע לערב.
כמו כן הוא סיפק 6 נקודות, 2.1 ריבאונדים ו-1.2 אסיסטים.
ב-7 בפברואר 2019 הועבר דורסי בטרייד לממפיס גריזליס.
בגריזליס שיחק דורסי 21 משחקים ורשם 9.8 נקודות, 3.3 ריבאונדים ו-1.9 אסיסטים.
משחק השיא שלו היה בחודש מרץ, כשקבוצתו הפסידה 123:119 לאורלנדו מג'יק - הוא הוביל את קבוצתו עם 29 נקודות (5 מ-10 מחוץ לקשת) ותשעה אסיסטים.
דורסי חילק את זמנו בין הגריזליס לבין קבוצת הפיתוח ממפיס האסל.
ב-15 משחקים בליגת הפיתוח הוא קלע 21.6 נקודות לצד 6.7 ריבאונדים ו-3.1 אסיסטים למשחק, כשהוא קולע יותר משלוש שלשות למשחק ב-41%.
ב-17 באוגוסט 2019 חתם דורסי לשנה במכבי תל אביב עם אופציה לשנה נוספת.
ב-23 באוקטובר 2020, בניצחון קבוצתו מול חימקי מוסקבה, קלע דורסי 8 שלשות.
ובכך, הפך לשחקן מכבי תל אביב שקולע הכי הרבה שלשות במשחק יורוליג.
ב-21 בינואר 2021, בניצחון קבוצתו על ריאל מדריד, קלע דורסי 30 נקודות, שיא קריירה במשחק יורוליג.
דורסי הוא חבר בסגל נבחרת יוון הבוגרת.
ב-27 ביוני 2024 חתם דורסי לשנתיים באולימפיאקוס.
שחקן מכבי תל אביב שקולע הכי הרבה שלשות במשחק יורוליג (8 שלשות, בניצחון קבוצתו מכבי תל אביב מול חימקי מוסקבה, ב-23 באוקטובר 2020).
שיא קריירה במשחק יורוליג (30 נקודות, בניצחון קבוצתו מכבי תל אביב על ריאל מדריד, ב-21 בינואר 2021).
טיילר כריסטופר הִירוֹ הוא כדורסלן אמריקאי המשחק בקבוצת מיאמי היט מליגת ה-NBA, בעמדת הקלע.
הירו נולד במילווקי שבוויסקונסין, ולמד ב"תיכון ויטנאל" אשר בגרינפילד הסמוכה.
בעונתו האחרונה בקבוצת הכדורסל של התיכון רשם ממוצעים של 32.9 נקודות, 7.4 ריבאונדים, 3.6 אסיסטים ו-3.3 חטיפות למשחק.
באפריל 2018 השתתף במשחק נייקי הופ סאמיט כשחקן "נבחרת ארצות הברית", בתור אחד משחקני התיכונים המצטיינים במדינה.
בשנת 2016 סיכם הירו כי ילמד באוניברסיטת ויסקונסין, אך שנה לאחר מכן חזר בו והודיע שבחר ללמוד ולשחק באוניברסיטת קנטקי, תחת המאמן ג'ון קליפארי.
בטורניר אליפות המכללות 2019 הודחה קנטקי בשלב רבע הגמר, לאחר שהפסידה מול אוניברסיטת אובורן בתוצאה 71–77. לאורך אותה עונה קלע הירו 14.0 נקודות בממוצע למשחק, ובסיומה נבחר לחמישיית הפרשמנים של העונה במחוז הדרום-מזרחי ("SEC").
באפריל 2019 הודיע על העמדתו לבחירה בדראפט ה-NBA, ובכך עזב את קנטקי לאחר שנת לימודים אחת בלבד.
הירו נבחר על ידי מיאמי היט בבחירה ה-13 של דראפט ה-NBA 2019, לצד חבריו לקבוצה בקנטקי פי.
וושינגטון (בחירה 12) וקלדון ג'ונסון (בחירה 29).
במשחקו הרביעי בלבד ב-NBA קלע הירו 29 נקודות, כשעלה מהספסל במשחק מול אטלנטה הוקס.
ב-12 באוגוסט 2020 שבר את שיאו העונתי במשחק מול אוקלהומה סיטי ת'אנדר, בו קלע 30 נקודות.
לאורך עונת הרוקי שלו קלע הירו 13.5 נקודות בממוצע למשחק, ובסיומה נבחר לחמישיית הרוקיז השנייה של העונה.
הירו נבחר לשחקן השישי של העונה ב-NBA בשנת 2021/22.
טיילר רייק: חילוץ הוא סרט פעולה אמריקאי משנת 2020 בבימויו של סם הרגרייב ותסריט מאת ג'ו רוסו, המבוסס על רומן גרפי בשם סיודד (Ciudad) מאת אנדי פארקס, ג'ו רוסו, אנתוני רוסו, פרננדו לאון גונזלס ואריק סקילמן.
בסרט מככבים כריס המסוורת', רודהראקש ג'איסוול, פאנקאג' טריפאתי, רנדיפ הודה, גולשיפטה פארהני, סוראג' ריקאמה ודייוויד הארבור.
הסרט הופץ לצפייה ב-24 באפריל 2020 על ידי נטפליקס.
שכיר החרב טיילר רייק, הוא בוגר יחידת SASR (Special Air Service Regiment, גדוד שירות האוויר המיוחד של צבא אוסטרליה) אשר נשכר להציל את בנו החטוף של סוחר הסמים הגדול בהודו מהעיר דאקה, בנגלדש.
לאחר שהציל את אובי, הילד שנחטף, סוחר הסמים הגדול בבנגלדש, אמיר אסיף (שחטף את אובי), קורא לסגר על העיר.
בתוך כך, העוזר של אביו של אובי, סאג'ו, פועל בכוחות עצמו להחזיר את הילד.
אמנם בתחילה רייק וסאג'ו נלחמים זה בזה כדי לקחת את אובי אך הנסיבות מכריחות אותם להתאגד לקרב נגד חיילים ושוטרים מושחתים כדי לצאת מהעיר.
במהלך הקרב נהרג סאג'ו על ידי מנהיג הצבא המושחת שבעצמו מחוסל על ידי ניק חאן, שותפתו של רייק.
רייק ממשיך לחפות על בריחתם וכשהוא מבין שהם בסכנה הוא שולח את אובי משם ובסופו של דבר נפצע אנושות על ידי אחד הצעירים של אמיר, פרהאד (שרצה להוכיח את עצמו בפני אמיר בעצם הריגת רייק).
בשלב הזה, רייק נופל מהגשר אל הנהר הסמוך.
צוות שכיר חרב מוציא את אובי בהצלחה מהעיר ומביא אותו למומבאי, הודו.
שמונה חודשים לאחר מכן, ניק חאן הורגת את אמיר בחדר השירותים של מסעדה בה אכל ארוחה בזמן שאובי צלל בבריכת השחייה של בית הספר שלו כדי לזכור את רייק.
אחרי שהוא יוצא מהבריכה הוא מבחין במישהו שצופה בו.
כריס המסוורת' בתפקיד טיילר רייק - לוחם SASR לשעבר שהפך לשכיר חרב
רודהראקש ג'איסוול בתפקיד אובי מהג'אן - בנו של סוחר סמים הודי
רנדיפ הודה בתפקיד סאג'ו - חייל הכוחות המיוחדים ההודיים לשעבר ומאבטחו של אובי
פריאנשו פאיניולי בתפקיד אמיר אסיף - סוחר סמים מבנגלדש שחטף את אובי
גולשיפטה פארהני בתפקיד ניק חאן - שכירת חרב ושותפתו של רייק
סוראג' ריקאמה בתפקיד פרהאד - אחד העוזרים של אמיר
דייוויד הארבור בתפקיד גאספר - חברו של רייק המתגורר בדאקה
אדם בסה בתפקיד יאז חאן
שטף פיגאר בתפקיד קולונל ביחידת העלית העובד אצל אמיר
נהאה מהג'אן בתפקיד נייסה - אשתו של סאג'ו
פאנקאג' טריפאתי בתפקיד סוחר סמים הודי ואביו של אובי
ב-31 באוגוסט 2018 הוכרז כי סם הרגרייב יביים סרט בשם "Dhaka" (דאקה) מתסריט שכתב ג'ו רוסו.
בנוסף, כריס המסוורת' אמור היה לככב בסרט.
בנובמבר 2018 נקבע שאר צוות השחקנים.
ההפקה החלה באחמדאבאד ובמומבאי, הודו, בנובמבר 2018. הצילומים התקיימו בבאן פונג, רטצ'אבורי, תאילנד ובדאקה, בנגלדש.
טיילר פול זלר הוא כדורסלן אמריקאי, המשחק בעמדת הסנטר.
אחיהם של הכדורסלנים קודי זלר ולוק זלר, ואחיינו של כדורסלן העבר אל אברהארד אשר שיחק בליגת ה-NBA בין השנים 1974–1978.
זלר נולד בעיר וייסייליה שבקליפורניה, וגדל בוושינגטון שבאינדיאנה.
בשנתו הראשונה בקבוצת הכדורסל של "תיכון וושינגטון" (2005) זכה עמה באליפות ליגת התיכונים של אינדיאנה, לצד אחיו המבוגר לוק, ובשנתו האחרונה (2008) זכה בשנית באליפות אינדיאנה לצד אחיו הצעיר קודי.
במשחק גמר אליפות התיכונים 2008 הצטיין טיילר עם 43 נקודות, ולאורך אותה עונה העמיד ממוצעים של 33.1 נקודות ו-11.0 ריבאונדים למשחק.
בסיום העונה זכה בתואר "שחקן התיכונים המצטיין באינדיאנה" (Indiana Mr.
Basketball), שלוש שנים לאחר שזכה בתואר אחיו לוק, ושלוש שנים לפני שזכה בו קודי.
בקיץ 2008 נבחר להשתתף במשחק מקדונלד'ס אול-אמריקן.
בין השנים 2008–2012 למד זלר באוניברסיטת קרוליינה הצפונית, ושיחק בקבוצת הכדורסל שלה תחת המאמן רוי ויליאמס.
בעונתו הראשונה בקבוצה זכה עם ה"טאר הילס" באליפות טורניר אליפות המכללות בפעם החמישית בתולדותיה, בהובלתם של השחקנים טיילר האנסברו, טיי לוסון, דני גרין, ויין אלינגטון ודיון תומפסון.
לאורך אותה עונה מיעט זלר לשחק, ותרם 3.1 נקודות למשחק בלבד.
בעונות 2011 ו-2012 היה אחד השחקנים המובילים של הקבוצה, לצדם של האריסון בארנס, ג'ון הנסון, קנדל מרשל ורג'י בולוק, אשר הוליכו את הטאר הילס לשתי העפלות רצופות לשלב רבע גמר אליפות המכללות (NCAA Elite Eight).
במשחק רבע הגמר 2011 הפסידה קרוליינה הצפונית מול אוניברסיטת קנטקי בתוצאה 69–76, על אף 21 נקודות ו-9 ריבאונדים של זלר, וברבע הגמר 2012 הפסידה מול אוניברסיטת קנזס בתוצאה 67–80, במשחק בו קלע זלר 12 נקודות.
בסיום עונתו האחרונה, במהלכה קלע 16.3 נקודות והוריד 9.6 ריבאונדים בממוצע למשחק, זכה בתואר שחקן העונה של מחוז ACC, ונבחר לחמישייה השנייה של העונה בליגת המכללות (Second-team All-American).
בדראפט ה-NBA 2012 נבחר זלר על ידי דאלאס מאבריקס בבחירה ה-17, ובכך היה השחקן הרביעי מקרוליינה הצפונית שנבחר בסיבוב הראשון של אותו הדראפט, אחרי בארנס (בחירה שביעית), מרשל (13) והנסון (14).
מיד לאחר הדראפט הועבר זלר בטרייד לקליבלנד קאבלירס, בתמורה לזכויות הדראפט על ג'ארד קנינגהם (בחירה 24), ברנרד ג'יימס (33) וג'יי קראודר (34).
בחודש וחצי הראשונים שלו בקליבלנד שימש כמחליפו מהספסל של אנדרסון ורז'או, והחל מהמשחק ה-27 של העונה ועד לסיומה החליף את ורז'או הפצוע בחמישייה הפותחת.
לאורך אותה עונה קלע 7.9 נקודות והוריד 5.7 ריבאונדים בממוצע למשחק, ובסיומה נבחר לחמישיית הרוקיז השנייה של העונה.
ביולי 2014, לאחר שתי עונות בקליבלנד, הועבר לבוסטון סלטיקס במסגרת טרייד משולש בו הייתה מעורבת גם ברוקלין נטס.
בעונת פתח זלר ב-59 משחקים, ורשם ממוצעים של 10.2 נקודות ו-5.7 ריבאונדים למשחק.
ב-16 במרץ 2015 קלע שיא קריירה של 26 נקודות בניצחון הסלטיקס מול פילדלפיה 76'.
בשתי העונות הבאות קלע 4.9 נקודות למשחק עבור הסלטיקס, כשחקן ספסל.
בעונת העפיל עם בוסטון לגמר האזור המזרחי, בו הפסידה מול הקאבלירס בתוצאה 1–4.
לקראת עונת חתם על חוזה בברוקלין נטס, ובפברואר 2018, לאחר 42 משחקים בברוקלין, הועבר בטרייד למילווקי באקס בתמורה לרשאד ווהן ובחירת דראפט עתידית.
במרץ 2019 חתם על חוזה ל-10 ימים באטלנטה הוקס, וכחודש לאחר מכן חתם בממפיס גריזליס על חוזה עד לסיום עונת .
בארבעת משחקיו בממפיס קלע 11.5 נקודות ואסף 4.5 ריבאונדים בממוצע למשחק.
ביוני 2020 חתם על חוזה בסן אנטוניו ספרס עד לסיום עונת .
אנדרו טיילר האנסברו הוא כדורסלן אמריקאי, המשחק בקבוצת סצ'ואן בלו ויילס מליגת העל הסינית, בעמדת הפאוור פורוורד.
נחשב לאחד משחקני ליגת המכללות הטובים ביותר אי פעם.
האנסברו נולד בעיר קולומביה שבמיזורי, ובנערותו למד בתיכון Poplar Bluff אשר בדרום מיזורי.
בעונות 2004 ו-2005 הוביל את קבוצת הכדורסל של התיכון לשתי זכיות רצופות באליפות התיכונים של מיזורי, ובסיום עונתו האחרונה זכה בתואר שחקן העונה של מיזורי.
באותה שנה נבחר להשתתף הן במשחק מקדונלד'ס אול-אמריקן, בו קלע 15 נקודות, והן במשחק נייקי הופ סאמיט, בו היה הקלעי המוביל עם 31 נקודות.
בשנת 2005 החל ללמוד באוניברסיטת קרוליינה הצפונית בצ'אפל היל, והצטרף לקבוצת הכדורסל שלה (ה"טאר הילס") יחד עם דני גרין.
כבר בעונתו הראשונה בליגת המכללות הצטיין כשקלע את ממוצע הנקודות הגבוה בתולדות הקבוצה ל, עם 18.9 נקודות למשחק, אשר הציבו אותו במקום השני בכל מחוז ה-ACC (אחרי ג'יי.
כמו כן היה האנסברו הפרשמן הראשון בתולדות הטאר הילס אשר מוביל את הקבוצה הן בנקודות והן בריבאונדים (7.8) למשחק.
בסיום העונה זכה בתואר "רוקי השנה של מחוז ACC", ונבחר לחמישיית העונה השנייה של ליגת המכללות כולה (Second-team All-American).
בעונתו השנייה שוב הוביל את קלעי קבוצתו, עם 18.4 נקודות למשחק, והוליך אותה לשלב רבע גמר טורניר אליפות המכללות (NCAA Elite Eight), לצדם של הפרשמנים ברנדן רייט, ויין אלינגטון וטיי לוסון.
במשחק רבע הגמר קלע האנסברו 26 נקודות מול אוניברסיטת ג'ורג'טאון, אך קבוצתו הפסידה בתוצאה 84–96. בסיום העונה נבחר האנסברו לחמישיית העונה של ליגת המכללות.
עונת 2007/2008 הייתה עונתו הטובה ביותר מבחינה סטטיסטית, כאשר הוליך את כל שחקני ה-ACC בממוצעי נקודות וריבאונדים, עם שיאי קריירה של 22.6 נקודות ו-10.2 ריבאונדים למשחק.
בכך השיג האנסברו את ממוצע הנקודות הגבוה ביותר מאז 1970 של שחקן קרוליינה הצפונית.
במשחק רבע גמר טורניר אליפות המכללות הצטיין עם 28 נקודות ב-71% קליעה מהשדה מול אוניברסיטת לואיוויל, אשר הובילו את הטאר הילס לניצחון בתוצאה 83–73. במשחק חצי הגמר קלע האנסברו 17 "בלבד", וקבוצתו הפסידה מול האלופה שבדרך, אוניברסיטת קנזס, בתוצאה 66–84. בסיום אותה עונה זכה בפרס נייסמית' ובפרס ג'ון אר.
בעונתו האחרונה בקרוליינה הצפונית, 2008/2009, קלע 20.7 נקודות והוריד 8.1 ריבאונדים למשחק, ובסיומה נבחר בפעם השלישית ברציפות לחמישיית העונה של ליגת המכללות (First-team All-American).
בטורניר אליפות המכללות קלע האנסברו 18 נקודות במשחקי חצי הגמר (מול אוניברסיטת וילאנובה) והגמר (מול אוניברסיטת המדינה של מישיגן), והוביל את קבוצתו לזכייה באליפות הטורניר, לצדם של לוסון, אלינגטון, גרין, דיון תומפסון ואד דייוויס.
במהלך עונתו האחרונה שבר את שיא הנקודות הכולל במחוז ה-ACC, ואת קריירת המכללות סיים עם 2,872 נקודות בסך הכול.
כמו כן ניצב האנסברו במקום השלישי בתולדות המחוז בריבאונדים (1,219), והוא מוביל את כל שחקני ליגת המכללות בסך קליעות עונשין (982).
ב-10 בפברואר 2010 הטאר הילס הוציאו לגמלאות את מספר גופייתו של האנסברו – "50".
בדראפט ה-NBA 2009 נבחר האנסברו בבחירה ה-13, על ידי אינדיאנה פייסרס.
בעונת הרוקי שלו שותף ב-29 משחקים בלבד, בשל פציעות שונות, וקלע 8.5 נקודות בממוצע למשחק.
עונת הייתה עונתו המוצלחת ביותר ב-NBA, כאשר פתח ב-29 משחקים, קלע 11.0 נקודות למשחק, וסייע לפייסרס להעפיל לשלב הפלייאוף לראשונה מזה 5 שנים.
ב-15 במרץ 2011 קלע שיא קריירה של 30 נקודות בניצחון קבוצתו מול ניו יורק ניקס.
במשחק הפלייאוף הראשון שלו, מול שיקגו בולס, קלע האנסברו 22 נקודות, אך קבוצתו הפסידה במשחק (99–104) וכן בסדרה כולה (1–4).
בשתי העונות הבאות קלע 8.0 נקודות למשחק, כשחקן ספסל, והעפיל עם אינדיאנה לשלבי חצי גמר המזרח וגמר המזרח, בהתאמה.
בעונת שיתף פעולה בפייסרס עם אחיו הצעיר בן האנסברו.
לקראת עונת חתם על חוזה לשנתיים בטורונטו ראפטורס.
בשתי העונות שימש כמחליפו מהספסל של אמיר ג'ונסון, ותרם 4.2 נקודות בממוצע למשחק.
ביולי 2015 חתם על חוזה לעונה אחת בשארלוט הורנטס.
באותה עונה שותף ב-44 משחקים בלבד, על אף שהיה כשיר לשחק, וקלע 2.4 נקודות למשחק.
במרץ 2017 חתם האנסברו על חוזה בקבוצת פורט ויין מאד אנטס מליגת הפיתוח של ה-NBA.
עד לסיום עונת 2016/2017 קלע 17.6 נקודות ואסף 12.2 ריבאונדים בממוצע למשחק.
בין השנים 2017–2019 שיחק עבור קבוצות גואנגג'ואו לונג ליונס וג'ג'יאנג גולדן בולס מליגת העל הסינית, ולאורך התקופה רשם ממוצעים של 20.6 נקודות ו-10.3 ריבאונדים למשחק.
לקראת עונת 2019/2020 חתם על חוזה בסצ'ואן בלו ויילס, גם היא מהליגה הסינית.
מתיו טיילר אוקלי הוא יוטיובר, שחקן, פעיל וסופר אמריקאי.
חלק גדול מהפעילות של אוקלי הוקדשה לנוער להט"בי, זכויות להט"ב, כמו כן גם לנושאים חברתיים הכוללים שירותי בריאות, חינוך ומניעת התאבדות בקרב נוער להט"בים.
אוקלי מפרסם באופן קבוע תכנים בנושאים שונים, כולל פוליטיקה קווירית, תרבות פופ והומור.
אוקלי החל ליצור סרטונים בשנת 2007; לסרטון הראשון שלו, "Raindrops" יש 527,514 צפיות ב-YouTube, נכון ל-15 בנובמבר 2021. מאז שהעלה את הסרטון הראשון שלו בשנת 2007, בעודו סטודנט באוניברסיטת מישיגן סטייט, הערוץ שלו זכה ליותר מ-682 מיליון צפיות, ובשיאו, למעל ל-8 מיליון מנויים.
אוקלי, הומוסקסואל מוצהר, הוא לשעבר חבר בערוץ השיתוף הפעולה המצליח "5AwesomeGays", שם הפיק את סרטוני Friday במשך למעלה משלוש שנים.
הוא נכלל בדו"ח התחקיר של Frontline לשנת 2014 "Generation Like", העוקב אחר האופן שבו בני נוער "מתקשרים ישירות עם תרבות פופולרית", ובדו"ח מ-2001, "The Merchants of Cool".
אתר SocialBlade, המדרג חשבונות יוטיוב ואינסטגרם, מדרג את ערוץ היוטיוב שלו, נכון ל-19 בנובמבר 2017, בדרגה "-B", בדירוג המנויים במקום ה-617 בארצות הברית, בדירוג הצפיות בסרטונים במקום ה-10,048 בעולם, ובדירוג SocialBlade הכללי במקום ה-585,981. נכון ל-15 בנובמבר 2021, יש לו גם יותר מ-5.4 מיליון עוקבים בטוויטר ו-5.7 מיליון עוקבים באינסטגרם.
בין מרץ לאוקטובר 2013 השתתף אוקלי בהנחיית עדכון החדשות השבועי בנושא תרבות פופולרית – "Top That!" – יחד עם בקה פרכט עבור PopSugar.
בין השנים 2013 ל-2014, הוא דיבב את קולו של מר מקנילי בחמישה פרקים של סדרת הרשת הקומית "The Most Popular Girls in School".
יש לו מאות אלפי עוקבים בפייסבוק ובטאמבלר.
בשנת 2015 הוציא את האוסף הראשון שלו של מאמרים אישיים הומוריסטיים, תחת הכותרת Binge, באמצעות המו"לים Simon & Schuster.
אוקלי היה המנחה של התוכנית The Tyler Oakley Show, ששודרה מדי שבוע בפלטפורמה ellentube של אלן דג'נרס.
מתיו טיילר אוקלי נולד ב-22 במרץ 1989 בג'קסון, מישיגן.
יש לו שנים עשר אחים.
כאשר היה בכיתה ו', עבר אוקלי לאוקמוס, והחל להיות מעורב במקהלה ודרמה.
כנער, הוא נאבק בבולימיה נרבוזה.
אוקלי סיים תואר ראשון בתקשורת, שיווק ומדיה חברתית מאוניברסיטת המדינה של מישיגן.
בהיותו בקולג', הוא נכנס לדיכאון קצר לאחר פרידה מחבר שהיה איתו בקשר ארוך.
אוקלי הודה שהוא שקל להתאבד בתקופה זו.
זה היה גם כשלראשונה הפך למעורב ביוטיוב, והשתמש באתר כדי לתקשר עם חבריו בתיכון, שלמדו בבתי ספר שונים.
אוקלי הוא פעיל בפלטפורמות מדיה חברתית רבות.
הוא מעיד על עצמו כ"פאנגירל מקצועי", והוא מעריץ של דארן כריס מהסדרה Glee, יחד עם ג'ולי צ'ן מתוכנית האירוח המשודרת בשעות היום "The Talk" של CBS.
בנוסף, הוא שר מזמורי חג מולד על הבמה יחד עם להקת הבנים האנגלית-אירית One Direction ומגיש הטלוויזיה ג'רי ספרינגר.
אוקלי ידוע בזכות קבלת תשומת לב מידוענים וארגונים גדולים, כדוגמת ליאם פיין מוואן דיירקשן, כריס קולפר מסדרת הטלוויזיה Glee ורשת המסעדות טאקו בל, כלומר ברשת החברתית טוויטר לאחר שמגיב לציוץ קודם שלהם או מצייץ עליהם.
לאור הצלחתו של אוקלי במדיה החברתית והתבלטותו בקרב רשתות חברתית רבות (במיוחד YouTube), ניתנה לו ההזדמנות לפגוש את נשיא ארצות הברית ברק אובמה בבית הלבן.
הוא צילם סרטון עם הגברת הראשונה מישל אובמה העוסק בסוגיות חינוך.
אוקלי מייחס את הצלחתו רק באופן חלקי לנגישותו כגבר הומוסקסואל צעיר.
"לא הכל קשור להיותי הומו.
זה כמו סוג של מוטיב נסתר [על חייו כהומוסקסואל] המפוזר לאורך כל הסרטונים".
הוא רואה באלן דג'נרס מודל לחיקוי: "היא מגלמת את מה שאני רוצה שהניסיון שלי יהיה ושההשפעה שלי תהיה, איפה שהוא חיובי, הוא שמח, זה לא משהו שקשור לחלקים הרעים בחיים או לחסרונות של הרבה דברים.
היא מנצלת את השפעתה לתמיד, וכולם יודעים מי היא, מה היא מייצגת, ושהיא לסבית".
הירחון אדבוקט ב"40 מתחת ל-40: Emerging voices" לשנת 2014 מספר כי עקב נוכחותו של אוקלי ביוטיוב, הוא האדם ההומוסקסואל המוצהר הראשון שאנשים רבים פגשו.
אוקלי נחשב לאחד מהמשפיעים המובילים בעולם אושיות הרשת, עם ציון משפיען (Influencer Score) של 99 בפלטפורמת השיווק המשפיע Klear.
בדצמבר 2020, אוקלי הודיע כי הוא לוקח פסק זמן מיצירת סרטוני יוטיוב, עד להודעה חדשה.
אוקלי הופיע בתוכנית "Escape the Night" של יוטיוב פרימיום עם ג'ואי גרייספה, והופיע בתפקיד "התספיאן" במשך 10 פרקים (עונה 2).
בשנת 2014, אוקלי ערך סיבוב הופעות חיות בפעם הראשונה, "Tyler Oakley's Slumber Party", המציג אותו לבוש בפיג'מה ועושה מערכונים, וקטעים אינטראקטיביים עם הקהל.
הכרטיסים לשתי ההופעות הראשונות שלו בשיקגו וברויאל אוק, מישיגן בתחילת אוקטובר אזלו תוך 72 שעות.
בדצמבר 2014, שבעה תאריכים, כולם בחוף המזרחי, היוו את הרגל (חלק גאוגרפי בסיבוב הופעות) הבאה של סיבוב ההופעות, שצפוי להגיע בסופו של דבר לארבעים ערים.
Variety ציין כי המגמה של "כוכבים ילידים-דיגיטליים שמתחילים את הדרך להופעות במציאות" הלכה וגברה.
אוקלי היה חלק מסיבוב ההופעות בארצות הברית בקיץ 2014 של DigiTour, של אישיויות יוטיוב ו-Vine.
משנת 2014, אוקלי מנחה את הפודקאסט "Psychobabble" יחד עם חברו הקרוב קוריי קאל.
על המסך, אוקלי עשה הופעות בפלטפורמות השידור, עם מעט שידור בטלוויזיה הלאומית.
הוא נראה ב-Insider Tonight, הכולל את המנחים השותפים קווין פרייז'ר ותיאה אנדרוס.
הוא התראיין בשידור חי מהשטיח האדום של טקס פרסי בחירת הילדים של ניקלודיאון לשנת 2014, יחד עם אירועים רבים אחרים בהם נפגש ודיבר עם ידוענים.
אוקלי, לצד חברו הטוב ביותר קורי קוהל, התמודד בעונה ה-28 של המירוץ למיליון ששודרה בשנת 2016. הם סיימו במקום השלישי.
השניים השתתפו גם בעונה ה-31 של התוכנית, ששודרה לראשונה ב-17 באפריל 2019. הם סיימו במקום השני.
בשנת 2018, אוקלי הופיע בפרק העשירי בעונתה העשירית של תוכנית הטלוויזיה האמריקאית "המרוץ לדראג של רו פול", בו הצטוות עם מונה אקס צ'יינג'.
אוקלי תומך בפרויקט טרוור, ארגון למניעת התאבדות בקרב בני נוער להט"בים.
הוא התמחה איתם בשנת 2009, ומאז 2011 אירח את TrevorLIVE, אירוע השטיח האדום השנתי של הצדקה.
בשנת 2013 גייס 29 אלף דולר ליום הולדתו בתמיכת פרויקט טרוור, במטרה לגייס 24 אלף דולר (מכיוון שהיה זה יום הולדתו ה-24).
טיילר דייוויס ברנהרדט הוא שחקן קולנוע וטלוויזיה אמריקאי.
הוא ידוע בתפקידו כצ'רלי סנט ג'ורג' בסדרת הדרמה "13 סיבות" של נטפליקס.
ברנהרדט נולד בראלי שבקרוליינה הצפונית וגדל במתיוס, פרבר של העיר שרלוט.
הוא סיים את לימודיו בבית הספר התיכון דייוויד וו.
באטלר בשנת 2011. ברנהרדט קיבל תואר ראשון באמנויות התיאטרון מבית הספר למוזיקה, תיאטרון וריקוד באוניברסיטת קרוליינה הצפונית בגרינסבורו בשנת 2015.
בשנת 2016 הופיע ברנהרדט בפרק בסדרה "המרגלים של וושינגטון".
בשנת 2017 לוהק ברנהרדט כמת'יו רו בעונה השנייה של סדרת הטלוויזיה "הבריחה מג'ורג'יה" והיה לו תפקיד קטן בסדרת הטלוויזיה "צוות עקרב".
בשנת 2019 הוא לוהק לתפקיד צ'רלי סנט ג'ורג' בסדרת הטלוויזיה "13 סיבות" המשודרת בשירות ההזרמה, נטפליקס, והופיע לראשונה בעונה השלישית.
בנובמבר 2019 הופיע ברנהרדט על שער המגזין "Visual Tales".
בשנת 2020 חזר לשחק בעונה הרביעית של הסדרה "13 סיבות" בתפקיד יותר גדול, ושיחק דמות ראשית בסדרת הדרמה, "סיפורים מהלולאה".
באותה שנה התארח בסדרת הטלוויזיה "בית המשפט!" ברשת CBS בכיכובה של סימון מיסיק.
+שנהסרטתפקידהערות2017Laura Gets a Catדילן2022השמיניסטיתבליין בצעירותו
ג'סי פרוסט 2 פרקים2022החיים עצמםמייקפרק: "Every Version of You"בל איירקונור סאטרפילד4 פרקים
טיילר ג'ורדון בלקברן הוא שחקן, זמר ודוגמן אמריקאי.
הוא ידוע בעיקר בזכות משחקו בתור קיילב ריברס בסדרת הטלוויזיה "שקרניות קטנות" וסדרת הספין אוף שלה "רייבנסווד".
משנת 2019 הוא מככב בתור אלכס מאנס בסדרת הטלוויזיה "רוזוול, ניו מקסיקו".
הוא ממוצא אנגלי, וולשי, צ'כי ושוודי.
יש לו אחות גדולה ושלושה אחים קטנים.
לבלקברן צלקת באורך 4 אינץ' על כתפו השמאלית, שנגרמה כתוצאה מהסרת גידול שפיר בגיל 10.
בלקברן החל להופיע בשנת 2004 והופיע בסדרת הטלוויזיה "לא מדהימה".
בשנה שלאחר מכן הוא גילם מורה בסרט הקצר "he Doers of Coming Deeds".
בשנת 2008 הוא הופיע בתפקיד זעיר בסרט "Next of Kin".
בשנת 2010 הוא הופיע באופרת הסבון "ימי חיינו".
באוקטובר אותה שנה, הוא לוהק לתפקיד חוזר בסדרת הטלוויזיה "שקרניות קטנות".
במרץ 2011 הצטרף לצוות השחקנים של פיילוט לסדרה "Brave New World", הסדרה בוטלה על ידי רשת NBC.
בלקברן כיכב גם בתפקיד פיט בסדרת הרשת "וונדי" בת ששת הפרקים.
בשנת 2012 שיחק בדרמה "Hiding" לצד אנה וילפאנה, ג'רמי סמפטר, דין ארמסטרונג ודן פיין.
בחודש מאי 2013, פורסם כי ישחק בסדרה "רייבנסווד".
במרץ 2018 הצטרף בלקברן לצוות השחקנים של הסדרה "רוזוול, ניו מקסיקו".
בלקברן הקליט כמה שירים לסדרות טלוויזיה וסרטים הוא הקליט את "מצא דרך" בשנת 2012 עבור סדרת הטלוויזיה, "סודות ההתבגרות", הוא הקליט כמה שירים עם נובי, כולל "Can't Love Me" שהושמע בפרק הניים עשר של הסדרה רוזוול, ניו מקסיקו.
בלקבורן יצא בפומבי כביסקסואל ב-19 באפריל 2019 באמצעות ראיון עם הירחון "אדבוקט".
ריאן מוריס 2017 שוב שלוםג'ק
שנה סדרה תפקיד הערות 2006 לא מדהימה ניית'ן 2 פרקים 2009 פשע מן העבר ג'ף פלדמן / פוסטר פרק: "Witness Protection"Rockville CAספנסרסדרת רשת; פרק: "Shoegazed" 2010 ימי חיינו איאן 17 פרקים Gigantic אקו פרק: "Bye Bye Baby"2011Wendyפיטרסדרת רשת; 9 פרקים 2011–2017 שקרניות קטנות קיילב ריברס תפקיד חוזר (עונות 1–2)
תפקיד ראשי (עונות 7-3); 124 פרקים 2013–2014 רייבנסווד תפקיד ראשי; 10 פרקים 2019 מכושפות ויראליס פרק: "Surrender" Capsized: Blood in the Water בראד קוואנו סרט טלוויזיה של ערוץ דיסקברי2019 - הווה רוזוול, ניו מקסיקו אלכס מאנס תפקיד ראשי (4 עונות); 52 פרקים
כותרת פרטי EPFind a Way הופץ ב-5 בנובמבר 2013
כותרת שנה "Long Day" (נובי בהשתתפות טיילר בלקברן) 2017 "Can't Love Me" (נובי בהשתתפות טיילר בלקברן) 2019
טיילר היא עיר בטקסס שבארצות הברית.
נכון לשנת 2019, אוכלוסיית העיר משוערת בכ-107,000 תושבים.
העיר קרויה על שם נשיא ארצות הברית ג'ון טיילר.
העיר הוקמה באפריל 1846. בעשרות שנותיה הראשונות של העיר, הייתה הכלכלה מבוססת על חקלאות וגידול עצים.
עם פרוץ מלחמת האזרחים האמריקנית בשנת 1861, היו בעיירה למעלה מ-1,000 עבדים (35% מתושבי העיר).
אזרחיה הלבנים של העיר תמכו באופן נלהב בקונפדרציה ורבים מהם התגייסו לצבא הדרום.
בשנת 1870 הוקם הבנק הראשון בעיר ותחנת הרכבת נוסדה בשנת 1874. בעשורים שלאחר מכן טיילר הפכה למרכז כלכלי וחקלאי אזורי.
בנוסף על כך, מאפיין בולט של תקופה זו היה המתיחות הגזעית שגרמה למספר נרצחים אפרו-אמריקאים בלינצ'ים.
בשנת 1971 אוניברסיטת טקסס פתחה סניף מקומי בטיילר.
טיילר מת'יו יאנג הוא שחקן קולנוע וטלוויזיה יהודי-אמריקאי, אשר מוכר מתפקידו בתור פיליפ שיי בסדרה "עדי ראייה" ברשת USA, ובשל הופעתו בסרט האימה "פולארויד".
יאנג נולד בשיקגו, אילינוי, וגדל בפרבר קילדר.
הוא התחנך בבית הספר התיכון סטיבנסון בלינקולנשייר, אילינוי, וסיים לימודי פרסום ויחסי ציבור באוניברסיטת דה פול.
יאנג בוגר לימודי תואר ראשון מאוניברסיטת דה פול בשיווק ויחסי ציבור שם גם לקח שיעורי משחק, ולאחר מכן למד תיאטרון ואלתור בתיאטרון "העיר השנייה".
בשנת 2016 לוהק יאנג לתפקיד ראשי במיני סדרה בהפקת רשת USA, "עדי ראייה".
הוא גילם את פיליפ שיי, נער הומו באומנה של שריף בעיירה קטנה (ג'וליאן ניקולסון), העד לרצח משולש.
יאנג גם כיכב בסרט האימה "פולארויד" (2019) בתפקיד קונור בל, לצד קתרין פרסקוט ומדליין פטץ'.
הוא הופיע בתפקידי אורח בפרקים בסדרות "שיקגו FIRE" של רשת NBC בסדרה "אימפריה" של רשת פוקס, ובסדרה "קוד בלאק" של רשת CBS.
שנה סרט תפקיד הערות 2019 פולארויד קונור בל2021ליקריץ פיצהאבא בקהל TBA The Mystery of Casa Matusita מייק בראון בגיל 20
שנה סדרה תפקיד הערות 2013–2014 The Avatars ג'יי.
פי תפקיד ראשי; 50 פרקים 2014 שיקגו FIRE ג'ייסון לולו פרק: "Arrest in Transit" 2015 אימפריה מעריץ ביישן פרק: "Die But Once" 2016 עדי ראייה פיליפ שיי תפקיד ראשי: 10 פרקים 2017 קוד בלאק ג'ארד פרק: "Unfinished Business" When We Rise מאט מיני סדרהTBAGringo Huntersג'ימיסדרה עתידית של נטפליקס
טיילר סייג' אלוורז הוא שחקן אמריקאי.
מוכר בתפקידו כדייגו רואדה בסיטקום של ניקלודיאון "מכשפות", ובתור פיטר מלדונאדו בסדרה הסאטירית "חוליגן אמריקאי" של נטפליקס.
אלוורז נולד בברונקס, ניו יורק, לאב אמריקאי-קובני, דור רביעי בארצות הברית ולאם מפוארטו ריקו.
אביו עובד במנהל לאכיפת סמים ואמו עובדת כמנהלת צוות אחיות בבית חולים פרטי.
אחיו הגדול, ניקו, מת באוקטובר 2018. הוריו של אלוורז התגרשו כשהיה ילד ושניהם נישאו לאחר מכן.
יש לו שני אחים למחצה, אלכס ובריאנה, מאביו, ואחות למחצה, סופיה, מאמו.
אלוורז התחנך בתיכון ע"ש פיורלו לה גוארדיה בניו יורק ובתיכון ג'ריקו בג'ריקו ניו יורק.
עבודת המשחק המקצועית הראשונה של אלוורז הייתה בפרסומת של לחמניות הפיצה של טוטנו.
בשנת 2014, הוא החל לככב כדייגו רואדה, צעיר בעל כוחות קסומים, בסיטקום לילדים של ניקלודיאון, "מכשפות".
בשנה שלאחר מכן החל אלוורז לגלם את בני מנדוזה, בנה הבכור של האסירה מליצ'פילד גלוריה מנדוזה, בסדרת הדרמה הקומית של נטפליקס "כתום זה השחור החדש".
בשנת 2017, הוא החל לשחק בתפקיד הראשי של פיטר מלדונאדו בסדרת התיעוד של פשע אמיתי של נטפליקס "חוליגן אמריקאי".
הוא חזר לשחק בעונה השנייה ששודרה בשנת 2018. הסדרה בוטלה לאחר עונה זו על ידי נטפליקס.
טיילר אלוורז הופיע גם במיני-סדרה הסאטירית של יוטיוב "¡Me Llamo Alma!", בתפקיד מיגל.
בשנת 2020 ערך אלוורז את הופעת הבכורה באוף ברודוויי עם ההצגה "72 מיילים ללכת".
ההפקה נסגרה בטרם עת בעקבות מגפת הקורונה.
בשנת 2021 הצטרף אלוורז לקאסט העונה השנייה של הסדרה "אמת או חובה" בנטפליקס.
בשנת 2022 החל לשחק בתפקיד ראשי בסדרת הטלוויזיה הקומית, "בלוקבסטר".
ב-11 ביוני 2021 אלוורז יצא מהארון ברשתות החברתיות.
טיילר שאן אדמס הוא כדורגלן אמריקאי, המשחק בעמדת הקשר בקבוצת בורנמות' ובנבחרת ארצות הברית בה הוא משמש גם כקפטן.
אדמס גדל במחלקת הנוער של ניו יורק רד בולס מה-MLS.
ב-13 באפריל 2016 הוא ערך את הופעת הבכורה שלו בקבוצה הבוגרת של המועדון, בהפסד 0–2 לסן חוזה ארת'קווייקס במסגרת הליגה.
בשתי העונות הבאות הפך אדמס לשחקן הרכב במועדון, וערך 58 הופעות ליגה, בהן הבקיע שני שערים.
בחודש ינואר 2019 חתם אדמס בר.ב.
לייפציג מהבונדסליגה והתאחד עם מאמנו לשעבר בניו יורק רד בולס, ג'סי מארש.
ב-27 בינואר 2019 ערך אדמס את הופעת הבכורה שלו במועדון, בניצחון 0–4 על פורטונה דיסלדורף במסגרת המחזור ה-19 בליגה לעונת 2018/2019. בחצי העונה הראשונה שלו במועדון ערך אדמס 10 הופעות ליגה, ובעונתו השנייה הוסיף 14 הופעות ליגה.
ב-13 באוגוסט 2020 הבקיע אדמס את שער הבכורה שלו במועדון, שער הניצחון 1–2 על אתלטיקו מדריד במסגרת רבע גמר ליגת האלופות לעונת 2019/2020.
ב-23 בינואר 2021 הבקיע אדמס את שער הבכורה שלו בבונדסליגה, בהפסד 2–3 למיינץ 05 במסגרת המחזור ה-18 בליגה לעונת עונת 2020/2021 בבונדסליגה.
זה היה שערו היחיד בעונה זו, בה ערך 27 הופעות ליגה.
ב-6 ביולי 2022 הצטרף אדמס ללידס יונייטד לאחר שחתם על חוזה לחמש שנים.
את הופעת הבכורה שלו בלידס יונייטד ערך אדמס ב-6 באוגוסט 2022, במשחק הראשון של עונת 2022/2023, בו ניצחה לידס את וולברהמפטון וונדררס בתוצאה 1–2.
ב-19 באוגוסט 2023, לאחר שבסיום עונת 2022/2023 נשרה לידס לצ'מפיונשיפ, הפעילה בורנמות' את סעיף השחרור של אדמס על סך 20 מיליון פאונד, והוא חתם בשורותיה על חוזה לחמש שנים.
ב-14 בנובמבר 2017 ערך אדמס את הופעת הבכורה שלו בנבחרת ארצות הברית, בתיקו 1-1 נגד נבחרת פורטוגל במשחק ידידות.
ב-12 בספטמבר 2018 הבקיע אדמס את שער הבכורה שלו בנבחרת, השער היחיד בניצחון 0–1 על נבחרת מקסיקו במשחק ידידות.
טיילר סקוט מורטון הוא כדורגלן אנגלי המשחק בעמדת הקשר בקבוצת אולימפיק ליון מליג 1.
מורטון גדל במחלקת הנוער של ליברפול.
ב-21 בספטמבר 2021 ערך את הופעת הבכורה שלו בקבוצה הבוגרת של המועדון, בניצחון 0–3 על נוריץ' סיטי במסגרת הסיבוב השלישי של גביע הפוטבול ליג.
ב-20 בנובמבר הוא ערך את הופעת הבכורה שלו בפרמייר ליג, כשהחליף את טיאגו אלקנטרה בדקה ה-86 בניצחון 0–4 על ארסנל במסגרת המחזור ה-12 לעונת 2021/2022. ב-24 בנובמבר ערך את הופעת הבכורה שלו בליגת האלופות, בניצחון 0–2 על פורטו במסגרת שלב הבתים לעונת 2021/2022.
ב-1 באוגוסט 2022 הושאל מורטון לבלקברן רוברס לעונת 2022/2023. הוא ערך הופעת בכורה ב-6 באוגוסט 2022 בניצחון 3–0 נגד סוונסי סיטי.
ב-1 בספטמבר 2023, מורטון הושאל להאל מליגת המשנה לעונת 2023/2024. ב-15 בספטמבר ערך הופעת בכורה, כשעלה בדקה ה-59 בתיקו 1–1 נגד קובנטרי סיטי.
בדצמבר 2023, זכה מורטון בפרס השחקן הצעיר של החודש.
ב-5 באוגוסט 2025 עזב את ליברפול לאחר 16 שנה וחתם באולימפיק ליון לחמש שנים.
ב-11 בנובמבר 2021, מורטון ערך את הופעת הבכורה שלו בנבחרת אנגליה עד גיל 20 במהלך ההפסד 0–2 לפורטוגל בליגת העילית 2021–22 עד גיל 20.
ב-19 בנובמבר 2023, מורטון ערך את הופעת הבכורה שלו בנבחרת אנגליה עד גיל 21 כמחליף בניצחון החוץ 3–0 נגד סרביה, במסגרת מוקדמות אליפות אירופה 2025 עד גיל 21.
טיילר טאריק ביי הוא כדורסלן אמריקאי המשחק בעמדות הקלע והסמול פורוורד בהפועל חיפה מליגתה על.
ביי שיחק בקבוצת הכדורסל של אוניברסיטת קולורדו בשנים 2017–2020. בתחילת שנת 2019 רשם 11 משחקי דאבל דאבל ב-16 משחקים.
בדראפט 2020 ב-NBA נבחר במקום ה-36 על ידי פילדלפיה 76', ומיד הועבר עם ג'וש ריצ'רדסון בטרייד לדאלאס מאבריקס תמורת סת' קרי.
הוא חתם על חוזה דו כיווני בקבוצה, ושיחק במהלך העונה 18 משחקים ב-NBA.
בקיץ 2021 הצטרף לריו גראנדה ואלי וייפרס.
ב-31 ביולי 2022 חתם בעירוני נס ציונה.
ב-4 באוגוסט 2024 חתם בהפועל חיפה וחזר לאלעד חסין אחרי שהיה איתו בעירוני נס ציונה ב-2023-2022.
טיילר דייוויד תומאס ריטר הוא שחקן קולנוע וטלוויזיה אמריקאי.
ריטר הוא בנו של השחקן המנוח ג'ון ריטר ואחיו של השחקן ג'ייסון ריטר.
סבו היה זמר הקאנטרי טקס ריטר, שמת עשור לפני שטיילר נולד.
אף על פי ששיחק בהצגות תיכון ובסרטי סטודנטים, לאחר מותו הבלתי צפוי של אביו ב-2003, הוא החליט במקור לא להמשיך לשחק בצורה מקצועית.
לאחר שסיים את לימודיו באוניברסיטת פנסילבניה ב-2007, הוא עבד שלוש שנים כמורה בארגנטינה.
בגיל 25 הוא קיבל את ההחלטה לחזור ללוס אנג'לס ולעסוק בקריירת משחק.
לאחר שהופיע בתפקידי אורח בסדרות בהן "משפחה מודרנית" ו"האנטומיה של גריי", לוהק ריטר לתפקידו הראשון בכיכובו בסיטקום "The McCarthys" משנת 2014, כשגילם את רוני מקארתי, הבן ההומו במשפחה בת שש נפשות.
בשנת 2015, ריטר לוהק לתפקיד בפרק בסדרת הטלוויזיה "NCIS" בתור אחיו של אבי סקיוטו, לוקה, והופיע באותו תפקיד בפרק של בפרק של "NCIS: ניו אורלינס".
בשנת 2016 לוהק ריטר לשני תפקידים חוזרים.
הוא לוהק לתפקיד אדם בעונה הרביעית של הקומדיה "רעבה לאהבה" ששודרה בערוץ Freeform, ולתפקיד הבלש בילי מאלון בעונה החמישית של סדרת הטלוויזיה "החץ".
בשנת 2020, הייתה לו הופעת אורח בסדרה מקורית של אמזון, "Homecoming", בבימויה של ג'וליה רוברטס.
בשנת 2022 לוהק לתפקיד בסדרת הטלוויזיה "אימפריית הכאב" מבית היצר של נטפליקס.
ריטר התחתן עם במאית הסרטים הארגנטינאית לליה פארמה בשנת 2007. בשנת 2017, נולד בנם הבכור, בנג'מין פארמה ריטר.
שנהכותרתתפקידהערות2008Good Dickאיש נאה צעירסרט טלוויזיה2013משפחה מודרניתרנדלפרק אחד2014האנטומיה של גריימר זרWork Momמארק רודססרט טלוויזיהAn Evergreen Christmasאדם2014–2015The McCarthysרוני מקארתיתפקיד ראשי2015סוכני S.H.I.E.L.D.תומאס וורדפרק אחדשוות בקליבלנדבארט2016NCISלוקה סקיוטוNCIS: ניו אורלינסLoosely Exactly Nicoleדנירעבה לאהבהאדם פולי2 פרקיםהחץהבלש בילי מאלוןתפקיד חוזר; עונה 52017שיקגו PDרקס גולדוויןפרק אחד2018הרופא הטובג'ורג' ריינולדס2019What Just Happened??!
with Fred Savageאיש ללא קולMerry Happy Whateverאלן3 פרקים2020הומקאמינג (אנ')לייןפרק אחד2023אימפריית הכאבג'ון בראונלי4 פרקים
טיילר רייק: חילוץ 2 הוא סרט מתח ופעולה אמריקאי משנת 2023, שבוים על ידי סם הרגרייב ונכתב על ידי ג'ו רוסו, המבוסס על הרומן הגרפי "Ciudad".
זהו סרט המשך לסרט "טיילר רייק: חילוץ" משנת 2020. כריס המסוורת', גולשיפטה פרהאני ואדם בסה חוזרים לתפקידיהם מהסרט הקודם, כאשר לצוות השחקנים מצטרפים אולגה קורילנקו, דניאל ברנהרדט ואידריס אלבה.
הסרט יצא בשירות הסטרימינג נטפליקס ב-16 ביוני 2023.
לאחר ששרד בקושי את משימתו הקודמת בדאקה, בנגלדש, טיילר רייק פורש מעבודתו בתור שכיר חרב ועובר לבקתה באוסטריה, שם ניגש אליו זר ומבקש ממנו לחלץ את קטבן, אחותה של גרושתו של טיילר, מיה, ואת שני ילדיה סנדרו ונינה.
קטבן התחתנה עם דביט רדיאני, מהמייסדים השותפים של ארגון הפשע הגדול ביותר בגאורגיה.
לאחר שדביט זרק סוכן המנהל לאכיפת הסמים (DEA) מגשר, הוא נכלא.
דביט מאלץ את קטבן וילדיה לעבור לכלא, מתוך רצון להיות בקרבת משפחתו, אך תנאי המחיה הגרועים שם וההתעללות של דביט גורמים לקטבן להזעיק את מיה לעזרה.
טיילר מגייס את ניק ויאז להצטרף אליו, והם מסתננים לכלא.
במהלך החילוץ, דביט תוקף את טיילר ואת קטבן, וכתוצאה מכך טיילר נאלץ להרוג אותו.
טיילר וקטבן נאלצים להילחם בתוך המהומה המתרחשת בבית הכלא, ומצליחים לעלות על רכבת ומטוס ולברוח לווינה.
עם זאת, סנדרו, שמעריץ את אביו, יוצר קשר בסתר עם דודו וחושף את מיקומם.
זוראב ואנשיו מוצאים ותוקפים את טיילר וצוותו בווינה.
קטבן נוזפת בבנה על כך שהוא מסכן את משפחתו.
בתוך הכאוס, סנדרו נוטש את אמו ומצטרף לזוראב.
הצוות נמלט באחד המסוקים של זוראב, אך זוראב פוצע את יאז אנושות.
הצוות נסוג לבקתה של טיילר, שם הוא וקטבן מתאחדים עם מיה.
טיילר מתנצל בפני מיה על שעזב אותה לפני שבנם מת מסרטן.
זוראב יוצר קשר עם טיילר, ואומר לו להיפגש בשדה תעופה סמוך שנמצא ליד כנסייה.
טיילר מוצא את זורב וסנדרו בכנסייה שנמצאת בשיפוצים, כאשר סנדרו לובש חגורת נפץ.
זוראב מאלץ את סנדרו לקחת את האקדח של טיילר, אבל סנדרו, לאחר שהבין את טעותו ואיזה סוג של אנשים הם באמת אביו ודודו, מסרב לירות בטיילר.
טיילר נלחם והורג את זוראב, אבל ניק נותרת פצועה כשהמשטרה מסתערת על הכנסייה.
לאחר מכן, ניק וטיילר נכלאים ומיה מודיעה לטיילר שקטבן וילדיה הועברו לתוכנית להגנת עדים.
היא מספרת לטיילר שבנם מת עם זיכרונות טובים ממנו וראה בו כגיבור, ונפרדת מטיילר לתמיד.
טיילר מועבר מהכלא כדי להיפגש עם הזר ששלח אותו למשימה בתחילת הסרט, כדי להציע לו משימה חדשה.
במהלך הסרט יש סצנת וואן שוט מלאכותית (כלומר, הסצנה לא צולמה במציאות בטייק אחד, אלא מורכבת מטייקים רבים שחוברו יחד באמצעות אפקטים ממוחשבים ליצירת תחושת רציפה) האורכת כ-25 דקות ובמהלכה גיבורי הסרט נמלטים מבית הכלא בגאורגיה.
הסצנה הזו זכתה לשבחים רבים מהקהל ומהמבקרים.
הסרט זכה גם לשבחים על קטעי האקשן שבו.
עם זאת, עלילת הסרט והדמויות זכו לביקורות מעורבות, בדומה לסרט הקודם.
ביוני 2023, בפסטיבל Netflix Tudum, הוכרז כי "טיילר רייק: חילוץ 3" נמצא בפיתוח.
כריס המסוורת' ישוב את תפקידו כטיילר רייק, כשסם הארגרייב ישמש שוב כבמאי.
טיילר גרנט בינדון הוא כדורגלן ניו זילנדי המשחק בעמדת הבלם בקבוצת שפילד יונייטד מהפוטבול ליג הראשונה ובנבחרת ניו זילנד.
בינדון גדל במחלקות הנוער של איסט קוסט בייס ומועדון הכדורגל לוס אנג'לס.
ב-7 באוגוסט 2023 חתם על חוזה לשנתיים ברדינג מהפוטבול ליג הראשונה.
ב-3 בפברואר 2025 חתם בנוטינגהאם פורסט.
ב-16 באפריל 2025 הושאל לרדינג.
ב-13 באוקטובר 2023 ערך בינדון את הופעת הבכורה שלו בנבחרת ניו זילנד, בתיקו 1-1 נגד נבחרת הרפובליקה הדמוקרטית של קונגו במשחק ידידות.
טיילר פרי הוא מפיק, שחקן, יוצר סרטים, ומחזאי אמריקאי.
הוא היוצר והמבצע של סדרת סרטי "מדאה".
בסרטים אלו הוא מגלם את מייבל "מדאה" סימונס , קשישה אפרו-אמריקאית קשוחה, וכן מגלם את אחיה ג'ו סימונס ואת אחיינה בריאן סימונס.
סרטיו של פרי מגוונים בסגנון מטכניקות קולנוע מסורתיות ועד הפקות מצולמות של מחזות תיאטרון חיות, שרבים מהם עובדו לאחר מכן לסרטים עלילתיים.
ההופעה הראשונה של מאדאה הייתה במחזה של פרי מ-1999 - "I Can Do Bad All by Myself" שהועלה בשיקגו.
הסרט הראשון בסדרת הסרטים היה "יומנה של אשה מטורפת".
בדמותה של מדיאה הוא יצר והופיע ב-11 מחזות שונים ו-12 סרטי קולנוע.
פרי כתב והפיק מחזות תיאטרון רבים במהלך שנות ה-90 ותחילת שנות ה-2000. הופעתו פורצת הדרך הגיעה ב-2005 עם הסרט "יומנה של אישה שחורה מטורפת", אותו כתב והפיק כעיבוד למחזה שלו באותו השם.
העסקה כללה תוכניות טלוויזיה כמו "The Haves" ו-"The Have Nots".
בשנת 2019 הוא הפיק את סדרת הדרמה הפוליטית "The Oval" עבור BET.
מאז 2015 פרי הוא הבעלים של אולפני טיילור פרי.
בשנת 2019 האולפנים נפתחו במתחם בן 330 אקר (כ-1.3 קמ"ר) הממוקם בלב אטלנטה על אדמותיו ההיסטוריות של בסיס הצבא לשעבר פורט מקפרסון.
אולפני הקולנוע הם מהמתקנים הגדולים ביותר בארצות הברית להפקת סרטים, וכוללים 40 מבנים היסטוריים, 12 אולפני הקלטה ייעודיים, 200 אקר של שטחים ירוקים ומגרש צילומים מגוון.
בפברואר 2024 הודיע פרי שהוא עוצר השקעה של 800 מיליון דולר באולפנים בגלל מהפיכת הAI.
פרי גם דיבב עבור סרטי אנימציה כמו "הכוכב" (2017) ו"מפרץ ההרפתקאות: הסרט" (2021).
הסרטים והתוכניות של פרי צברו הכנסות של למעלה מ-660 מיליון דולר, והשווי הנקי שלו מוערך במיליארד דולר.
בשנת 2020, פרי נכלל ברשימת 100 האנשים המשפיעים ביותר של מגזין טיים וקיבל את פרס אמי לבידור בפריים טיים מהאקדמיה לאמנויות ומדעי הטלוויזיה.
בנוסף, הוא קיבל את פרס ז'אן הרשולט לפעילות הומניטרית בטקס פרסי האוסקר בשנת 2021, ונכנס לשדרת הכוכבים של המוזיקה והבידור השחורה בשנה שלאחר מכן.
למרות ההצלחה המסחרית, ההפקות הראשונות שלו, אשר היו בעיקר הפקות דלות תקציב, שבהם פרי עצמו גילם דמויות רבות בתחפושת, זכו לקיתונות של לעג מצד הממסד הקולנועי והתקשורתי ולהצלחה גדולה בקופות.
מבקרים וחוקרים טענו שסרטיו מנציחים סטראוטיפים שליליים או פוגעניים של אפרו-אמריקאים, נוסף לביקורות על הסרטים עצמם שהיו שליליות ברובן.
אולם נראה שבעשור האחרון פרי משנה את אופי ההפקות בהן הוא מעורב, פרי סיפר בעבר כי המפנה התודעתי שלו אירע כשברק אובמה נבחר לנשיא: "זה גרם לי להבין עד כמה הכל בעצם אפשרי, ולרצות כמותו לשמש דוגמה לאחרים".
מנגד, עידן טראמפ גרם להוליווד והתקשורת להתחיל להכות על חטא ולהכיר בכך שבכל הקשור לפרי הן חלק מהבעיה — שלא מעט מהביקורות נגדו והדלתות שנסגרו בפניו הן תולדה של דעות קדומות.
ילדותו תוארה בדיעבד כ"גיהנום חי".
אמו לקחה אותו מדי שבוע לכנסייה, שם הוא חש מפלט וסיפוק מסוים.
בגיל 16, שמו הפרטי שונה באופן חוקי מאמיט לטיילר במאמץ להרחיק את עצמו מאביו.
בדיקת DNA שנלקחה על ידי פרי הראתה שאמיט האב לא היה אביו הביולוגי של פרי.
בעוד שפרי לא סיים בית ספר תיכון, הוא קיבל תואר חינוך כללי (GED).
בשנות ה-20 המוקדמות לחייו, כשצפה בפרק של "המופע של אופרה וינפרי", הוא שמע מישהו מתאר שלפעמים לפעולת הכתיבה יכולה להיות השפעה טיפולית, המאפשרת למחבר לפתור את הבעיות שלו או שלה.
הערה זו נתנה לו השראה להתחיל קריירה בכתיבה.
עד מהרה הוא החל לכתוב סדרת מכתבים לעצמו, שהפכו לבסיס המחזמר "I Know I've Been Changed".
בסביבות 1990 עבר פרי לאטלנטה, שם שנתיים לאחר מכן הוצג לראשונה המחזמר "I Know I've Been Changed" בתיאטרון קהילתי, במימון חסכונות חייו של פרי בסך 12,000 דולר (השווים ל: $26,879 בשנת 2022).
המחזה כלל נושאים נוצריים של סליחה, כבוד וערך עצמי, תוך התייחסות לנושאים כמו התעללות בילדים ומשפחות לא מתפקדות.
המחזמר קיבל תחילה קבלת פנים פחות מרשימה והיה כישלון כלכלי.
פרי התעקש, ובמשך שש השנים הבאות הוא כתב מחדש את המחזמר שוב ושוב, אם כי הביקורות השליליות נמשכו.
בשנת 1998, בגיל 28, הוא הצליח לבנות מחדש את המחזה ולהעלות אותו מחדש באטלנטה, תחילה בבית הבלוז, ואז בתיאטרון פוקס.
פרי המשיך ליצור הפקות במה חדשות, סייר איתן במה שמכונה " מעגל צ'יטלין " (הידוע כיום גם כ"מעגל התיאטרון העירוני") ופיתח קהל חסידים גדול ומסור בקרב הקהל האפרו-אמריקאי.
ב-2005, פורבס דיווח שהוא מכר "יותר מ-100 מיליון דולר בכרטיסים, 30 מיליון דולר בסרטונים של התוכניות שלו וסכום מוערך של 20 מיליון דולר במרצ'נדייז", ו"ב-300 ההופעות החיות שהוא מפיק מדי שנה משתתפים בממוצע 35,000 איש בשבוע".
ב-2005 פרי גייס תקציב של 5.5 מיליון דולר, בחלקו ממכירת הכרטיסים של הפקות הבמה שלו למימון סרטו הראשון בסדרת סרטי מדאה: "יומנה של אישה שחורה מטורפת", שהכניס רק בארצות הברית 50.6 מיליון דולר, זאת למרות הציון של 16% באתר ביקורת הסרטים Rotten Tomatoes.
פרי עשה את הופעת הבכורה שלו בבימוי בסרטו הבא, "יומנה של שחורה מטורפת 2" וביים את כל סרטי מדאה הבאים שלו.
בסוף השבוע הראשון שלו, 24-26 בפברואר 2006, "יומנה של שחורה מטורפת 2" הגיע למקום הראשון בקופות עם 30.3 מיליון דולר.
הסרט הכניס בסופו של דבר 65 מיליון דולר.
פרי ושותפיו קידמו את הסרט בתוכנית של אופרה ווינפרי.
כמו הסרט הקודם כמעט כל הרווחים של מדיאה הושגו בארצות הברית.
הפרויקט הבא של פרי בליונסגייט, "הילדות הקטנות של אבא" , בכיכובם של גבריאל יוניון ואידריס אלבה, יצא לאקרנים בארצות הברית ב-14 בפברואר 2007 והכניס למעלה מ-31 מיליון דולר.
פרי כתב, ביים, הפיק וכיכב בסרטו הבא, "למה התחתנתי?" , אשר יצא לאקרנים ב-12 באוקטובר 2007. הוא נפתח במקום הראשון, והכניס 21.4 מיליון דולר באותו סוף שבוע.
סרט זה מבוסס באופן רופף על המחזה שלו באותו השם.
הצילומים החלו ב-5 במרץ 2007, בוויסלר, קולומביה הבריטית, עיירת נופש מצפון לוונקובר, ולאחר מכן עבר לאטלנטה, שם פרי פתח סטודיו משלו.
ג'נט ג'קסון, שרון ליל, ג'יל סקוט וטאשה סמית' הופיעו בסרט.
סרטו של פרי משנת 2008, "לפגוש את הבראונים" , שיצא לאקרנים ב-21 במרץ, נפתח במקום השני עם הכנסות ברוטו של 20.1 מיליון דולר בסוף השבוע.
בסרט מופיעה דמותה של מגיאה כהופעת קמע.
הסרט הבא שלו "המשפחה שמתפללת" יצא לאקרנים ב-12 בספטמבר 2008, והכניס מעל 37.1 מיליון דולר.
"מדיאה הולכת לכלא" נפתח במקום הראשון ב-20 בפברואר 2009, והכניס 41 מיליון דולר והפך לפתיחה הגדולה ביותר שלו עד כה.
זה היה הסרט השביעי של פרי עם Lionsgate Entertainment.
לבקשת הבמאי ג'יי ג'יי אברמס, בשנת 2009, לפרי היה תפקיד קטן כמפקד האקדמיה של צי הכוכבים אדמירל בארנט ב"סטארטרק", שיצא לאקרנים ב-8 במאי.
זו הייתה הופעתו הקולנועית הראשונה מחוץ לפרויקטים שלו.
לאחר מכן פרי כתב, ביים וכיכב בסרט "I Can Do Bad All By Myself" , סרט נוסף בסדרת מדאה.
היה זה הסרט השמיני של פרי וגם הוא הגיע למקום הראשון בקופות.
בשנת 2009, פרי שיתף פעולה עם אופרה ווינפרי כדי לקדם את הסרט "פרשס", סרט המבוסס על ספר שהשפיע עליו רבות.
"למה התחתנתי גם?", סרט ההמשך של "למה התחתנתי?", הוקרן לראשונה בבתי הקולנוע ב-2 באפריל 2010. הופיעו בו ג'נט ג'קסון, טאשה סמית', ג'יל סקוט ומליק יובה.
הסרט הכניס 60 מיליון דולר בארצות הברית, עם 29 מיליון דולר רק בסוף השבוע הראשון.
ב-2010 פרי ביים את הסרט "נשים צבעוניות" המבוסס על יצירה של נטוזאקה שאנג' מ-1975. הוא הופיע במופע על הבמות של המחזה "המשפחה הגדולה והמאושרת של מדאה", שהוצג ברחבי בארצות הברית ויצא מאוחר יותר לאקרנים כסרט ב-2011, שנכתב, בוים ובכיכובו של פרי.
גרסת הסרט גרפה 25.8 מיליון דולר בקופות.
סרטו הבא של פרי עם ליונסגייט היה "מעשים טובים" , בו מגלם פרי את הדמות הראשית וסלי דידס.
הסרט הוא סרט דרמה רומנטי שנכתב, בוים ובכיכובו של פרי.
הסרט יצא לאקרנים ב-24 בפברואר 2012. זהו הסרט העשירי מתוך אחד עשר שפרי ביים ומופיע בהם.
הסרט קיבל דירוג של 29% על ידי אתר הביקורות Rotten Tomatoes ונפתח בהכנסות של 15.5 מיליון דולר ברוטו בקופות.
בסרט מככבים גם טנדי ניוטון, רבקה רומיין, גבריאל יוניון, אדי סיבריאן, ג'יימי קנדי, פילישיה רשאד ואחרים.
פרי שיחק בתפקיד אלכס קרוס בסרט "אלכס קרוס" המבוסס על ספר של ג'יימס פטרסון באותו השם.
הסרט שיצא ב-19 באוקטובר 2012, הצליח מאד בקופות למרות ביקורות שליליות.
הופעתו זכתה לתשומת ליבו של הבמאי דייוויד פינצ'ר, אשר לאחר מכן ליהק את פרי למותחן שלו "נעלמת" משנת 2014, בכיכובם של בן אפלק, רוזמונד פייק וניל פטריק האריס.
פרי הוציא את סרטו ה-13,"פיתוי: וידויים של יועץ נישואין" המבוסס על מחזהו באותו שם משנת 2008, ב-29 במרץ 2013. בסרט מככבים לאנס גרוס, ג'ורני סמולט, ברנדי נורווד, רובי ג'ונס, ונסה ויליאמס וקים קרדשיאן.
ב-2016, פרי התחיל לצלם את סרטו השבעה עשר, והתשיעי במסגרת הזיכיון של מדאה, "בו!
ליל כל הקדושים של מדאה" .
הסרט יצא לאקרנים ב-21 באוקטובר 2016. סרט המשך, "בו!
ליל כל הקדושים של מדאה 2" , יצא לאקרנים באוקטובר 2017. פרי, לצד אופרה ווינפרי, השאיל את קולו בסרט האנימציה הממוחשבת הראשון שלו, בשם הכוכב, המבוסס על לידת ישו ויצא בסרטי סוני הנפשה, הסרט יצא לאקרנים ב-17 בנובמבר 2017.
ב-2022 יצר וביים את הסרטים "הבלוז של זמר הג'אז" ששודר בנטפליקס, ו"מדיאה:השיבה" ששודר אף הוא בנטפליקס.
בשנת 2024, פרי כתב, ביים והפיק את סרט הדרמה והמלחמה "גדוד 6888" המספר על גדוד הדואר המרכזי 6888, שהורכב מנשים אפרו-אמריקאית ששירתו באירופה במהלך מלחמת העולם השנייה.
הסרט יצא לאקרנים בבתי קולנוע נבחרים בארצות הברית ב-6 בדצמבר 2024 וב-20 בדצמבר עלה בשירות של "נטפליקס".
שיר הנושא של הסרט, "The Journey", היה מועמד לפרס אוסקר לשיר המקורי הטוב ביותר בטקס פרסי אוסקר ה-97. באותה שנה יצר, כתב וביים את סדרת הדרמה "יפה בשחור" עבור נטפליקס.
בשנת 2025 יצא לנטפליקס סרטו הבא "מדיאה: חתונה מהחלומות" ה-13 בסדרת הסרטים של מדיאה.
באותה שנה יצא לנטפליקס סרט נוסף שלו, "הקש האחרון" (אנ') מותחן פשע פסיכולוגי בכיכובה של טראג'י פ.
הנסון בתור אם יחידנית חרוצה שמגיעה לנקודת משבר.
ספרו הראשון של פרי, "אל תגרום לאישה שחורה להוריד את העגילים: הפרשנויות חסרות המעצורים של מדיאה על אהבה וחיים", יצא לאור ב-11 באפריל 2006. הספר נמכר ב-30,000 עותקים.
הספר הגיע למקום הראשון ברשימת רבי המכר של הניו יורק טיימס ונשאר ברשימה במשך 12 שבועות.
הוא נבחר לספר השנה, ספר ההומור הטוב ביותר בטקס פרסי קוויל 2006.
ספרו השני, "Higher Is Waiting", ראה אור ב-14 בנובמבר 2017. הוא הופיע לראשונה במקום ה-5 ברשימת רבי המכר של הניו יורק טיימס.
ב-30 בנובמבר 2014 ילדה בת זוגו של פרי, גלילה בקלה, את בנם, אמן.
בדצמבר 2020, פרי הכריז שהוא רווק.הוא חי ועובד בדרום מערב אטלנטה, שם הוא מפעיל את אולפני הסרטים והטלוויזיה של טיילר פרי.
פרי העלה סרטון לחשבון האינסטגרם שלו שבו הוא דיבר על המאבקים שלו בדיכאון, וחשף שהוא ניסה להתאבד כמה פעמים לפני שהקריירה שלו המריאה.
כדי להתגבר על הפחד שלו מטיסות, פרי לקח שיעורי אימון טיסה והשיג תעודת טייס פרטית.
הוא מטיס מטוס Cirrus SR22T.
רבים מהנושאים ביצירתו משקפים תאולוגיה והתנהגות חברתית המעידים על תרבות הכנסייה השחורה בעיקרה, כמו הסצנות הרבות בעבודות הבמה והמסך שלו הכוללות סצנות כנסייה וסגנונות פולחן הנפוצים בכנסיות אפרו-אמריקאיות בעיקרן, כולל מופעי ראווה של מוזיקת גוספל ואמנים.
בשנת 2007, פרי קנה אחוזה בשטח של 17 דונם בשכונת פייס של בקהד, אטלנטה.
במאי 2016 הוא מכר את הבית תמורת 17.5 מיליון דולר, ובכך גם סגר את העסקה הגדולה ביותר אי פעם עבור בית פרטי בבירת ג'ורג'יה.
בשנת 2013, החברה שלו, ETPC LLC, רכשה כ-1100 אייקרים באזור ניו מנצ'סטר, ג'ורג'יה של מחוז דאגלס, ג'ורג'יה.
באוגוסט 2010, דווח שהוא רכש את דין גרדנס, אחוזה של 58 דונם בפרבר ג'ונס קריק באטלנטה.
הוא פירק את 3000 המטרים הרבועים הקיימים באחוזה ותכנן, אך מעולם לא בנה, בית חדש וידידותי לסביבה על אותו השטח.
בספטמבר 2017, פרי רכש בית ב-Mulholland Estates, קהילה סגורה בלוס אנג'לס.
תשעה חודשים לאחר רכישת האחוזה, מכר פרי את הנכס תמורת 15.6 מיליון דולר.
פרי מחזיק בנכסי נופש גם בוויומינג וגם באיי הבהאמה.
ב-20 ביולי 2009, פרי מימן ל-65 ילדים ממחנה יום בפילדלפיה ביקור בוולט דיסני וורלד, לאחר שקרא שמועדון שחייה בפרברים, מועדון השחייה העמק בהנטינגדון ואלי, פנסילבניה, התרחק מהם.
הוא כתב באתר שלו, "אני רוצה שידעו שעל כל מעשה רשע שכמה אנשים יזרקו עליך, יש עוד מיליונים שיעשו משהו טוב בשבילם".
פרי חבר טוב של ג'נט ג'קסון, ויל סמית' ואופרה וינפרי.
ב-7 במרץ 2021, הנסיך הארי, הדוכס מסאסקס ומייגן, הדוכסית מסאסקס חשפו בפומבי בראיון הטלוויזיה "אופרה עם מייגן והארי" שפרי סיפק להם אבטחה ראשונית ומגורים במשך שלושה חודשים שאפשרו לבני הזוג לעבור בבטחה מקנדה לקליפורניה במרץ 2020, לאחר שנמנעה מהם האבטחה המלכותית הבריטית.
פרי הוא גם הסנדק של בתם, הנסיכה ליליבת מסאסקס.
טיילר קמרון אניס מקינטייר הוא כדורסלן קנדי המשחק בעמדת הרכז בהפועל תל אביב.
ב-26 ביוני 2014, נבחר אניס בבחירה ה-18 בדראפט ה-NBA 2014 על ידי פיניקס סאנס.
מאוחר יותר, הוא הצטרף לליגת הקיץ של ה-NBA.
ב-8 באוגוסט הוא חתם על חוזה הרוקי שלו עם הסאנס.
הוא ערך את הופעת הבכורה שלו ב-NBA ב-29 באוקטובר מול לוס אנג'לס לייקרס, ורשם שתי נקודות, שלושה אסיסטים וחסימה אחת בניצחון 119–99.
ב-19 בפברואר 2015, אניס הועבר בטרייד, יחד עם מיילס פלומלי, למילווקי באקס כחלק מעסקה של שלוש קבוצות בהשתתפות פילדלפיה 76'.
כחלק מהעסקה, הבאקס קיבלו גם את מייקל קרטר-ויליאמס מפילדלפיה, בעוד שפיניקס קיבלה את ברנדון נייט וקנדל מרשל ממילווקי, ופילדלפיה קיבלה בחירה עתידית בסיבוב הראשון מפיניקס.
למחרת, ערך את הופעת הבכורה שלו עבור הבאקס, הוא רשם ארבע נקודות ושני אסיסטים מהספסל בניצחון 89–81 על דנבר נאגטס.
ב-17 במרץ 2016, אניס רשם שיא קריירה של 13 נקודות וחמישה ריבאונדים בניצחון של הבאקס 96–86 על ממפיס גריזליס.
תשעה ימים לאחר מכן, הוא רשם תשע נקודות ושיא קריירה של 12 אסיסטים בהפסד 115–91 לשארלוט הורנטס.
ב-22 בספטמבר 2016, הועבר בטרייד ליוסטון רוקטס תמורת מייקל ביזלי.
ב-23 בפברואר 2017, הועבר בטרייד, יחד עם זכויות הדראפט של בראד ניולי, ללוס אנג'לס לייקרס תמורת מרסלו הוארטס.
ב-5 באפריל 2017, קלע שיא קריירה של 19 נקודות, ופתח בחמישייה במקום השחקן הפצוע ד'אנג'לו ראסל.
הוא הוביל את הלייקרס לניצחון 102–95 על סן אנטוניו ספרס.
ארבעה ימים לאחר מכן הוא שבר שיא חדש של 20 נקודות בניצחון 110–109 על מינסוטה טימברוולבס.
ב-19 ביולי 2018, חתם על חוזה לשנתיים עם המועדון הטורקי פנרבחצ'ה.